Politi og Falck har travlt med at tage sig af stormskader. Flere tage i Aalborg er blæst ned og en lastbil er væltet på motorvejen.

Flere tage er blæst ned i Aalborg. Blandt andet mistede en privat garage ved Grønlandstorv i Aalborg Øst fredag eftermiddag et 60 m2 stort tag på grund af stormen. Pinsekirken i Aalborg er ved at miste taget, og i Nørresundby har et tag ifølge TV2/Nords oplysninger ramt en parkeret bil. En lastbil væltede fredag eftermiddag på motorvej E39. Derudover er der væltet adskillige træer rundt om i regionen. Ingen personer er kommet til skade.